text: # Herodotus
  Herodotus (Gū Hĭ-lé-nà̤-ngṳ̄: Ἡρόδοτος; ĭng-ĭk: Hĭ-lò̤-dŏ̤-dáik 希羅多德; sèng 484 n. - sèng 425 n.) sê Gū Hĭ-lé-nà̤ gì lĭk-sṳ̄ hŏk-gă, ké̤ṳk hâiu-sié nè̤ng cŏng-chĭng có̤ "Lĭk-sṳ̄ cĭ Hô" (Lá-dĭng-ngṳ̄: Pater Historiae). Ĭ dék chók-miàng gì cáuk-pīng sê ĭ gì «Lĭk-sṳ̄». Cī buô cáuk-pīng gé-liŏh lāu huák-sĕng diŏh sèng 490 nièng gâe̤ng sèng 480 gáu sèng 479 nièng gì Hĭ-Pŏ̤ Ciéng-cĕng.
  Herodotus gì lĭk-sṳ̄ cáuk-pīng diē-sié huāng-éng cêng sâ̤ dŏng-sì sié-gái gáuk dó̤i gì hŭng-sṳ̆k ìng-cìng. Pī-ṳ̀-gōng, ĭ ô siā gáu, Nà̤-lò̤-ò̤ nièng-nièng-màng có̤ duâi-cūi sê ĭng-ôi Hĭ-ciŭ nàng-sié gì suók iòng go̤. Ô nè̤ng gōng, Herodotus siā gì sṳ̄ cṳ̆ cĭng chiông ìng-lôi ùng-huá gì báik-kuŏ-ciòng-cṳ̆.
  Herodotus gì «Lĭk-sṳ̄» siā diŏh sèng 431 nièng gáu sèng 425 nièng. Ciòng cṳ̆ ké̤ṳk hâiu-sié nè̤ng buŏng có̤ gāu buōng. Tàu lĕ̤k buōng gōng gì sê Pŏ̤-sṳ̆ Dá̤-guók buók-duâi gì guó-tiàng. Dâ̤ nê buōng gōng-sŭk Ăi-gĭk ké̤ṳk hăk-biáng diē Pŏ̤-sṳ̆ gì lĭk-sṳ̄. Â-sāu sé buōng sié lŏ̤h gōng Darius tūng-dê â-dā̤ gì Pŏ̤-sṳ̆ kuóng-diŏng, Ĭ-ó̤-nà̤-ā Có̤-huāng dēng-dēng gū-sê̤ṳ. Dâ̤ lĕ̤k buōng mièu-sŭk Pŏ̤-sṳ̆ dó̤i Hĭ-lé-nà̤ gì tàu huòi chĭng-liŏh, màng-muōi, Hĭ-lé-nà̤ găk Mā-lă-sŏng Ciéng-ĭk páh iàng Pŏ̤-sṳ̆. Muōi săng buōng gōng-sŭk Pŏ̤-sṳ̆ guók-uòng Xerxes ôi lāu bó̤ Mā-lăsŏùg Ciéng-cĕng gì siù miĕk-uòng Hĭ-lé-nà̤ sū huák-dông gì ciéng-sê̤ṳ, ék-dĭk gáu sèng 479 nièng Pŏ̤-sṳ̆ gŭng-dôi páh suŏ.
  Bók-guó, Herodotus iâ ĭng-ôi ĭ siā gì lĭk-sṳ̄ mò̤ gŏng-gé̤ṳ sê̤ṳ-sĭk, mò̤ hŭng-biék cĭng gā, sêu diŏh hâiu-sié nè̤ng piĕ-pàng.
  
title: Herodotus
wikitext: '''Herodotus''' ({{ngṳ̄+grc|Ἡρόδοτος|Hēródotos}}; ĭng-ĭk: '''Hĭ-lò̤-dŏ̤-dáik''' ''希羅多德''; sèng 484 n. - sèng 425 n.) sê [[Gū Hĭ-lé-nà̤]] gì [[Lĭk-sṳ̄|lĭk-sṳ̄ hŏk-gă]], ké̤ṳk hâiu-sié nè̤ng cŏng-chĭng có̤ "''Lĭk-sṳ̄ cĭ Hô''" ({{ngṳ̄+la|Pater Historiae}}). Ĭ dék chók-miàng gì cáuk-pīng sê ĭ gì «'''''Lĭk-sṳ̄'''''». Cī buô cáuk-pīng gé-liŏh lāu huák-sĕng diŏh sèng 490 nièng gâe̤ng sèng 480 gáu sèng 479 nièng gì [[Hĭ-Pŏ̤ Ciéng-cĕng]].
  
  [[文件:AGMA Hérodote.jpg|缩略图|Herodotus]]
  [[文件:Herodotus world map-en.svg|缩略图|Herodotus mĕk-ciŭ diē gì sié-gái|right]]
  Herodotus gì lĭk-sṳ̄ cáuk-pīng diē-sié huāng-éng cêng sâ̤ dŏng-sì sié-gái gáuk dó̤i gì hŭng-sṳ̆k ìng-cìng. Pī-ṳ̀-gōng, ĭ ô siā gáu, [[Nà̤-lò̤-ò̤]] nièng-nièng-màng có̤ duâi-cūi sê ĭng-ôi [[Hĭ-ciŭ]] nàng-sié gì [[suók]] iòng go̤. Ô nè̤ng gōng, Herodotus siā gì sṳ̄ cṳ̆ cĭng chiông [[ìng-lôi]] [[ùng-huá]] gì [[báik-kuŏ-ciòng-cṳ̆]].
  
  Herodotus gì «Lĭk-sṳ̄» siā diŏh sèng 431 nièng gáu sèng 425 nièng. Ciòng cṳ̆ ké̤ṳk hâiu-sié nè̤ng buŏng có̤ gāu buōng. Tàu lĕ̤k buōng gōng gì sê [[Pŏ̤-sṳ̆ Dá̤-guók]] buók-duâi gì guó-tiàng. Dâ̤ nê buōng gōng-sŭk [[Gū Ăi-gĭk|Ăi-gĭk]] ké̤ṳk hăk-biáng diē Pŏ̤-sṳ̆ gì lĭk-sṳ̄. Â-sāu sé buōng sié lŏ̤h gōng [[Darius]] tūng-dê â-dā̤ gì Pŏ̤-sṳ̆ kuóng-diŏng, Ĭ-ó̤-nà̤-ā Có̤-huāng dēng-dēng gū-sê̤ṳ. Dâ̤ lĕ̤k buōng mièu-sŭk Pŏ̤-sṳ̆ dó̤i [[Gū Hĭ-lé-nà̤|Hĭ-lé-nà̤]] gì tàu huòi chĭng-liŏh, màng-muōi, Hĭ-lé-nà̤ găk [[Mā-lă-sṳ̀ng Ciéng-ĭk|Mā-lă-sŏng Ciéng-ĭk]] páh iàng Pŏ̤-sṳ̆. Muōi săng buōng gōng-sŭk Pŏ̤-sṳ̆ guók-uòng [[Xerxes]] ôi lāu bó̤ Mā-lăsŏùg Ciéng-cĕng gì siù miĕk-uòng Hĭ-lé-nà̤ sū huák-dông gì ciéng-sê̤ṳ, ék-dĭk gáu {{sèng nièng|479}} Pŏ̤-sṳ̆ gŭng-dôi páh suŏ.
  
  Bók-guó, Herodotus iâ ĭng-ôi ĭ siā gì lĭk-sṳ̄ mò̤ gŏng-gé̤ṳ sê̤ṳ-sĭk, mò̤ hŭng-biék cĭng gā, sêu diŏh hâiu-sié nè̤ng piĕ-pàng.
  
  <!-- Lôi-biék -->
  {{Lifetime|-484|-425|Herodotus}}
  <!-- Interwikis -->
  
  [[分類:Hĭ-lé-nà̤ ìng-ŭk]]
  [[分類:Lĭk-sṳ̄]]
  [[分類:Ùng-hŏk]]